Boeremag-lede se lot binnekort bekend | Nuus24
Boeremag-lede se lot binnekort bekend
Boeremag-saak: Sielkundige getuig
Boeremag-saak: Bewyse glo geplant
Boeremag-lid: Ek is 'n nuwe mens
Johannesburg – Die vonnisverrigtinge van 20 Boeremaglede wat aan hoogverraad skuldig bevind is, sal na verwagting Dinsdag in die hooggeregshof in Pretoria begin.Dié groep regses is verlede jaar daaraan skuldig bevind dat hulle deel was van 'n sameswering om die ANC-regering omver te werp.Kobus Pretorius, sy broers, Johan en Wilhelm, sowel as Herman van Rooyen en Rudi Gouws – wat die groep se bomdeskundiges was – is ook daaraan skuldig bevind dat hulle Claudia Mokone vermoor het.Sy is dood toe 'n stuk metaal van 'n Boeremag-bom wat op 'n spoorweg geplant is, haar in Oktober 2002 in haar hut in Soweto getref het.Die vyf is ook daaraan skudlig bevind dat hulle probeer het om oudpres. Nelson Mandela in Oktober 2002 met 'n tuisgemaakte bom probeer vermoor het.Hulle was verantwoordelik vir 'n rits ontploffings in Soweto, en by 'n brug in Port Edward. Hulle het ook 'n Boeddhistiese tempel in Bronkhorstspruit, Gauteng probeer opblaas.Pretorius en sy broers het gedurende die hofsaak sonder sukses probeer om as oorlogsgevangenes erken te word. Hulle het aangevoer dat hulle vryheidsvegters was in 'n oorlog teen die ANC, en dat hulle probeer het om 'n Boererepubliek te vestig.– Volg Nuus24 op Twitter.
Lees meer oor: boeremag | hofsake VOLGENDE OP NUUS24X
Francois - die lewe in eintlik heel eenvoudig. 'n Ding is of reg of verkeerd. Die feit dat almal mense is waarborg dat ons foute gaan maak. En ja - die "te" in alles veroorsaak 'n probleem. Te veel links, te veel gedrink ens ens ens. Ons het almal 'n ingeboude waarskustelsel, ons weet wanneer ons droogmaak en erken dit baie makliker teenoor onsself in stilte as teenoor ander. Ek verpes dit as mense veralgmeen, nie alle sogenaamde Christene is goed nie, maar verseker is nie almal sleg nie. Oordeel elke saak op meriete en die antwoord is meestal baie maklik. Kommentaar op die forums bloot net om reaksie uit te lok irriteer my grensloos, my gevoel was nog altyd dat die skrywer 'n bydrae moet maak, ek sal lees al stem ek nie saam nie - maar om te tart net om chaos te veroorsaak is nie aan nie - maar heel moontlik sal sommiges reken ek is ook skuldig daaraan?